Diari Oficial de la Generalitat Valenciana


Sumari del DOGV 5576, del 13-08-2007 (2007/9261)

Notificació a les persones interessades de la interlocutòria dictada en el juí de constitució de l'acolliment número 1253/2006.
-------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/9261


Data del document
:   03-07-2007

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Notificació a les persones interessades de la interlocutòria dictada en el juí de constitució de l'acolliment número 1253/2006. [2007/9261]  
Procediment: constitució de l'acolliment 1253/2006  
Juí: constitució de l'acolliment 1253/2006  
Part demandant: C.B.S.  
Ministeri Fiscal 06M08 1253  
Sobre: acolliments  
En el juí a què es fa referència s'ha dictat la resolució el text de la qual, literalment, diu així:  
«Interlocutòria  
València, 29 de juny de 2007  
Fets  
1. La Generalitat valenciana presenta l'expedient de jurisdicció voluntària número 1253/2007, en què proposa l'acolliment familiar permanent a favor de la família acollidora que consta en l'expedient pel que fa als menors David Sánchez Navarro i Ainhoa García Navarro.  
2. Una vegada admesa a tràmit la sol·licitud plantejada en forma i amb els requisits legals, es va citar, a fi de ser oïts i consentir, la família acollidora proposada per l'entitat pública corresponent. La resta de compareixences i audiències preceptives es van realitzar d'acord amb les circumstàncies de cada cas concret, amb el resultat que consta en actuacions. Finalment, es va conferir el trasllat al Ministeri Fiscal com a garant de l'orde públic i en defensa dels interessos de l'acollit menor d'edat, que va emetre un informe favorable a l'estimació de l'expedient sense oposar res pel que fa a això.  
Raonaments jurídics  
1. De conformitat amb el que disposa l'article 172.3 del Codi Civil, la guarda assumida a sol·licitud dels pares o tutors o com a funció de la tutela en compliment de la llei, es realitzarà mitjançant l'acolliment familiar o l'acolliment residencial. El primer d'estos acolliments l'exercirà la persona o les persones que determina l'entitat pública. Sobre esta base, la institució de l'acolliment produïx la plena participació del menor en la vida familiar de les persones que el reben i imposa a estes l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, segons disposa l'article 173.1 del Codi Civil, i l'acolliment familiar pot adoptar les modalitats establides en l'article 173 bis del mateix cos legal, d'acolliment familiar simple, acolliment familiar preadoptiu i acolliment familiar permanent, este darrer quan l'edat o altres circumstàncies del menor i la seua família així ho aconsellen i així ho informen els servicis d'atenció al menor. L'entitat pública podrà sol·licitar del jutge, en este cas, que atribuïsca als acollidors aquelles facultats de la tutela que faciliten l'exercici de les seues responsabilitats, atenent en tot cas l'interés superior del menor.  
2. De les proves practicades es desprén que la situació d'acolliment familiar de caràcter permanent resulta totalment beneficiosa per als dos germans menors David Sánchez Navarro y Ainoa García Navarro, i es complixen els requisits que assenyalen els articles 172 i 173 del Codi Civil, en concordança amb l'article 1828 de la Llei d'Enjudiciament Civil de 1881, i que n'ha prestat consentiment la família acollidora i que ha emés un informe favorable el Ministeri Fiscal. En tot cas, s'ha prescindit del tràmit d'oir els progenitors pel fet de no haver-hi comparegut malgrat estar citats legalment, tret del senyor Sánchez, pare biològic de Daniel, que va formular expressa oposició a l'acolliment, oposició que d'acord amb el que s'ha exposat a la proposta cal rebutjar-la totalment en interés dels menors, i valorar la documentació aportada i especialment el que han manifestat els dos menors en la diligència d'exploració, per la qual cosa s'estima procedent acordar la constitució d'acolliment permanent amb la família acollidora proposada per l'entitat pública, els quals tenen la guarda de fet, el qual es troba perfectament adaptat i integrat en la seua convivència, a la vista del contingut dels informes tècnics realitzats.  
Vists els articles invocats i els altres aplicables de manera general.  
Part dispositiva  
Acorde: es constituïx l'acolliment familiar permanent dels menors David Sánchez Navarro i Ainhoa García Navarro amb la família acollidora proposada per l'entitat pública, amb una durada fins a la majoria d'edat dels menors, amb l'obligació de vetlar, tindre'ls en companyia seua, alimentar-los, educar-los i procurar-los una formació integral, sota la vigilància del Ministeri Fiscal i de l'ens públic.  
Notifiqueu la present resolució a les parts interessades i comparegudes així com al Ministeri Fiscal, tot això sense fer especial imposició de les costes d'expedient.  
Contra la present resolució, s'hi pot preparar un recurs d'apel·lació en el termini de cinc dies des de la notificació davant este Jutjat perquè el resolga l'Audiència Provincial de València.  
Ho mana i firma Juan Luis Beneyto Feliu, magistrat jutge del Jutjat de Primera Instància número 8; en done fe».  
Atés el desconeixement de l'actual domicili o residència de la part demandada, mitjançant la provisió de 3 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la interlocutòria de data 29 de juny de 2007 als pares biològics de la menor Ainhoa García Navarro.  
València, 3 de juliol de 2007.- El secretari judicial: Rafael Roselló Sobrevela.  
Diligència  
València, 3 de juliol de 2007  
L'estenc jo, el secretari judicial, per a fer constar que este edicte ha quedat fixat en el dia de hui al tauler d'anuncis. En done fe.